Ecotrophelia Magyarország 2025 élelmiszer innovációs hallgatói verseny

**Kitaláltál egy innovatív és fenntartható élelmiszert? Szeretnéd megváltoztatni a csomagolását a termékednek a fenntarthatóság érdekében? Hagyd, hogy a gondolat valósággá váljon és jelentkezz az Ecotrophelia Magyarország 2025 élelmiszer innovációs hallgatói versenyre!**

Magyarországon 2013 óta rendezik meg az egyetemi és főiskolai hallgatók számára meghirdetett Ecotrophelia élelmiszer-innovációs versenyt. A vetélkedés fő célja, hogy a csapatok innovatív élelmiszereket állítsanak elő, és kifejlesztésük során olyan ökológiai szempontokat is figyelembe vegyenek, mint a fenntarthatóság, az élelmiszerpazarlás csökkentése és a rövid ellátási láncok használata. Ezen kívül a termékeknek kereskedelmi potenciállal is bírniuk kell.

A magyarországi fordulókért 2013 óta a Campden BRI Magyarország Nonprofit Kft. felel a versenyt működtető nemzetközi hálózat képviseletében.

*Az egyetemi, főiskolai hallgatók versenyének 2025. évi nemzeti fordulóját a Campden BRI Magyarország Nonprofit Kft., a Campden BRI UK és a Nemzeti Innovációs Ügynökség szervezi.*

(A versenyben Ph.D hallgatók és jelentős szakmai tapasztalattal rendelkező, másoddiplomás képzésben résztvevő hallgatók **nem** vehetnek részt.)

**A részvétel feltételei:**

1. Küldd el a kitöltött jelentkezési lapot **2025.03.30-ig**!

Elektronikus úton: **andrea.sandor@campdenbri.co.uk** e-mail címére.

1. A részvétel érvényesítéséhez küldd el a Csapatvezető által aláírt Egyéni kötelezettségről szóló nyilatkozatot, az elkészített Portfóliót, és a Termékleírást **2025.06.20.-ig**!

A verseny először egy magyarországi fordulóval indul, melyről az 1. helyezett továbbjut a nemzetközi fordulóra, aminek 2025. évi helyszíne Köln lesz.  A verseny során értékes nyeremények és jutalmak kerülnek kiosztásra.

További részleteket az alábbi tájékoztatóban olvashatóak: LINK

A regisztrációs lap letölthető innen: LINK